tomron87/hebrew-wikipedia-sentences-corpus huggingface dataset:
באמצעות טכנולוגיה זו הן יכולות למנוע מאזרחיהן לגשת לתוכן אשר איננו מקובל עליהן.
לעיתים, לא רק שדף האינטרנט המבוקש אינו מוצג, אלא גם מוצגת הודעה מטעם הממשלה למשתמש, באמצעות הרעלת DNS.
משתמשים המעוניינים לגלוש באינטרנט ללא חשיפה לתכנים מסוימים, יכולים לבחור לנטר ולסנן את גלישתם באמצעות כלים שונים.
המשתמש יכול להגדיר סינון שכזה עצמאית או באמצעות ספק המוכר שירותי סינון גלישה.
למשל, תכנים אפשריים כאלו יכולים להיות תכנים לא הולמים בעיני המשתמש, או פרסומות דיגיטליות מותאמות אישית.
שיטות לסינון אינטרנט, בין אם בכפייה או מרצון:
שיטההסבריתרונותחסרונותשרת פרוקסי או ספק אינטרנט ייעודיהעברת כל התקשורת דרך גורם חיצוני.כל התעבורה עוברת דרך המערכת.
ניתן לחסום רק דפים בלי לחסום את כל האתר.נוצרת בעיית תמיכה בתעודות, ולמעשה כדי לגלוש ללא הודעות שגיאה המשתמש צריך להתקין תעודה של המסנן על המחשב, שמפרה את ההצפנה.
משכך, קיימת בעיה חוקית בנושא פרטיות, מכיוון שמידע פרטי כגון תוכן חשבונות בנק ועוד נאסף במערכת.סינון מבוסס DNSכל בקשת גישה לאתר מופנה לשרת DNS ייעודי המחליט האם לתת תשובה "אמיתית" או תשובה שתפנה ל"דף עצירה" – באמצעות הרעלת DNS.אין איסוף של תוכן הגלישה.
קל יחסית ליישום.קל למעקף על ידי משתמש הקצה, שרק נדרש לשנות את כתובת שאילתות ה-DNS שלו .
פגיעה בפרטיות - למרות שלא נאסף תוכן, נאסף מידע על האתרים בהם גלש המשתמש.
חסימה ברמת האתר ולא ברמת הדף.סינון מקומייצירת רשימה לבנה ורשימה שחורה לאתרים, או תוכנת מחשב שמותקנת מקומית על המחשב ומנטרת את התכנים עצמם.שיטה יעילה לשימוש ברשתות רבות ולא קבועות.
ניתנת להתאמה אישית יחסית בקלות.יחסית קלה למעקף על ידי משתמש הקצה.
עלולה להכביד על פעולת המחשב.
מלבד החסרונות הרשומים מעלה, בכל השיטות תיתכן גם הגדלה מסוימת בזמן השיהוי, בעת שימוש בכלי סינון וניטור גלישה.
בעת סינון חיצוני לאתרים המוצפנים באמצעות HTTPS, ההצפנה אינה מאפשרת למבצע הסינון לפענח את תוכן המידע המועבר בין השרת והלקוח, כיוון שהמפתח נמצא רק בידיהם.
כלומר, מבצע הסינון החיצוני יכול לסנן רק את עצם הגלישה לאתרים מסוימים, ולא את המידע עצמו.
על מנת לסנן גם את תוכן המידע, מבצע הסינון יכול להנפיק תעודות אבטחה חלופיות עליהן יסתמך הדפדפן בעת הגלישה, שיאפשרו לו לגשת גם לתוכן המוצפן.
התקנת תעודות האבטחה האלו היא בפועל אישור של התקפת אדם בתווך לצורך הסינון: גם תוכן התקשורת עובר סינון, ולא רק עצם קיומה נחסם.
ישנם מספר סוגי אמצעים טכניים אשר מאפשרים לגולשים לעקוף את סינון התכנים באינטרנט:
שרת פרוקסי - הוא לעיתים קרובות הדרך המהירה והפשוטה ביותר לגשת לאתרי אינטרנט אליהם נחסמה הגישה.
שירות VPN - מאפשר ערוצי תקשורת מאובטחים על גבי האינטרנט בין מיקומים פיסים שונים, ועל ידי כך מאפשר לעקוף חסימות של ספקי אינטרנט במדינות שונות.
Tor - תוכנה חופשית המאפשרת למשתמשיה לעקוף את סינון התכנים באינטרנט על ידי ניתוב הגלישה דרך 3 צמתים שונים.
בניגוד לפרוקסי ול-VPN, רשת Tor מאפשרת גם שמירה על אנונימיות.
לעיתים קרובות האתרים המסוננים הם:
אתרים בעלי תוכן פורנוגרפי או בעלי תוכן פדופילי.
אתרי אינטרנט נאציים למיניהם - במיוחד בצרפת וגרמניה.
אתרי אינטרנט אשר מאפשרים או מלמדים איך לעקוף את סינון תכנים באינטרנט.
אתרי אינטרנט של ארגונים ותנועות למען זכויות אדם.
מנועי חיפוש כגון גוגל - במיוחד בסין ובקובה.
בשנת 2006 החל ארגון עיתונאים ללא גבולות לפרסם רשימה של "אויבי האינטרנט" ביום העולמי נגד צנזורה באינטרנט.
הרשימה התעדכנה כל שנה עד 2014. Freedom House, ארגון מחקר וסנגור אמריקני בתחומי דמוקרטיה, חופש פוליטי וזכויות אדם, מפרסם מדי שנה מדד חופש האינטרנט במדינות שונות בעולם.
– הממשלה בעלת מונופול על התקשורת במדינה באמצעות (OAC) Operations and Analysis Centre שהוקם ב-2008 ומדווח ישירות לנשיא אלכסנדר לוקשנקו.
ה־OAC חוסם את הגישה לאתרי אינטרנט המציגים עמדות המנוגדות לממשלה.
ב-2009 נחקק חוק אשר מגביר את השליטה על האינטרנט תוך שימוש במערכת המעקב הרוסית SROM.
בנוסף לחסימת הגישה לאתרי אינטרנט, משרד המידע מפרסם אזהרות לאתרי אינטרנט, צעד שמוביל להסרה של מאמרים ודפים באתרים.
נכון ל-2016, האינטרנט משמש מקור לאזרחים למידע מהימן.
הרחבת תשתיות האינטרנט, שיפור המהירות ושיפורים נוספים מאפשרים גישה יותר נוחה לאינטרנט.
הממשלה גם הסירה את הדרישה למקומות ציבוריים לקבל רישיון ל-Wi-Fi.
– במיאנמר קיים חיבור לרשת האינטרנט החל משנת 2000. בשנת 2007 בעת המהומות שהתרחשו במדינה נחסמה לחלוטין רשת האינטרנט ועיתונאים הוזהרו לא לפרסם מידע בנוגע למחאה.
מיאנמר חסמה את הגישה לאתרי האינטרנט של קבוצות המתנגדות לשלטון, אתרים המתייחסים לזכויות האדם, וארגונים אשר מקדמים דמוקרטיה במיאנמר.
ב-2012, ראש הממשלה תיין סין, הכריז על סיום הצנזורה על האינטרנט וחברת Ooredoo מקטר השיקה שירות טלפון סלולרי בחלקים גדולים של המדינה בשנת 2014. אולם, בשנים 2015–2016 עדיין נערכו מעצרים של פעילים שהתבטאו בביקורתיות ברשת.
– צנזורת האינטרנט בסין היא קיצונית ומגובה במגוון רחב של חוקים ותקנות מינהליות.
יותר משישים תקנות אינטרנט נוצרו על ידי ממשלת סין, שמיושמות על ידי סניפים מקומיים של ספקי שירותי אינטרנט בבעלות המדינה.
מנגנון בקרת האינטרנט של סין נחשב הנרחב יותר והמתקדם יותר מאשר בכל מדינה אחרת בעולם.
הרשויות הממשלתיות לא רק חוסמות תוכן באתרים אלא גם מפקחות על גישה לאינטרנט של יחידים.
סין חוסמת גישה לתוכן או מסננת אתרי אינטרנט אשר עוסקים בעצמאות טיבט, עצמאות טאיוואן, אלימות משטרתית במחאות בכיכר טיין-אן-מן בשנת 1989, חופש הביטוי, דמוקרטיה, פורנוגרפיה, וחלק מאתרי החדשות הבינלאומיים (כגון BBC), תנועות דתיות מסוימות (כגון פאלון גונג), אתרי בלוג רבים וויקיפדיה.
עונשים קשים מערערים באופן משמעותי את הפעילות של החברה האזרחית באינטרנט.
ההגבלות על האינטרנט בסין הן החריפות בעולם ומאוגדות יחד לכדי פרויקט מגן מוזהב.
– קובה היא בעלת מספר המחשבים לנפש הנמוך ביותר באמריקה הלטינית, כמו גם מספר המשתמשים המחוברים לאינטרנט.
קובה מונעת ממרבית אזרחיה גישה פתוחה לאינטרנט.
סוכנות הצנזורה של המדינה (DOR), מסננת את כל החדשות והמידע שמתפרסם בתקשורת הרשמית, על פי הקריטריונים שנקבעו על ידי המפלגה.
תוכן שנחשב "אנטי מהפכני" נחסם אוטומטית.
תקנות הצנזורה אינן מוגבלות רק לאינטרנט.
עד לשנת 2016, כדי להתחבר לאינטרנט אזרחי המדינה נדרשו לגשת לאחת מעמדות הגלישה הנמצאות בשליטה ממשלתית, שם עוקבים אחר כל הפעילות שלהם, מסננים את מילות החיפוש במנועי החיפוש, ובודקים את היסטוריית הגלישה שלהם.
מאז כינון יחסים דיפלומטיים עם ארצות הברית, לראשונה יש פריסה רחבה יותר של Wi-Fi במדינה.
– קצב חדירת האינטרנט של מצרים גדל מ-1% ב-2000 ל-5% ב-2004, 24% ב-2012, ל-37.8% ב-2016. סינון התכנים באינטרנט במצרים הוא בהיקף מצומצם יחסית, אף על פי כך, לעיתים הממשלה עוצרת משתמשים אשר הביעו באינטרנט דברי ביקורת על השלטון (לפני נפילת שלטון מובראכּ).
במהלך האביב הערבי, הממשלה ניתקה לחלוטין את האינטרנט בניסיון להפסיק את המחאה.
בשנת 2015 נחקק חוק למניעת טרור והצעת חוק פשעים מקוונים כוללים עונשים לא פרופורציונליים על התבטאויות מקוונות לא אלימות.
– 44% מאוכלוסיית איראן מחוברים לאינטרנט.
סינון תוכן, שליטה על ספקי שירותי אינטרנט, התקפות סייבר, מאסר של בלוגרים ואזרחי רשת הם נוהג נפוץ באיראן.
שלושה גופים אחראים לניטור האינטרנט במדינה: המועצה העליונה למרחב הקיברנטי, המרכז למעקב אחר הפשע המאורגן ומשמרות המהפכה.
סינון התכנים באינטרנט באיראן מתבצע אצל ספקי השירות אשר משתדלים לסנן אתרים המבקרים את מדיניות הממשלה, אתרי חדשות של עיתונים מערביים, אתרים פורנוגרפיים, ובלוגים בנושאים פוליטיים.
כמו כן, הגבלות על השימוש בחלק מהרשתות חברתיות כמו פייסבוק, טוויטר, יוטיוב ו-Google+.
בעת גלי ההפגנות באיראן המדינה נוהגת להשבית את האינטרנט במוקדי ההפגנות.
– גישה לאינטרנט זמינה בקוריאה הצפונית, אך מותרת רק באישור מיוחד ומשמשת בעיקר למטרות ממשלתיות ולזרים.
למדינה יש תשתית פס רחב, כולל סיבים אופטיים בין המוסדות העיקריים.
המדינה אינה מקושרת לאינטרנט, והרשויות שומרות על רוב האוכלוסייה המבודדת משאר העולם ואפילו מהאינטרא-נט הלאומי אינו פתוח לאזרחים.
רק למיעוט קטן של מספר אלפי אזרחים יש גישה לתוכן ברשת האינטרנט בקוריאה הצפונית.
– כל הפעילות באינטרנט של ערב הסעודית עוברת דרך חוות פרוקסי בריאד, שם עובר התוכן סינון אוטומטי.
בנוסף, חוסמת הממשלה אתרים מסוימים בהתאם לשתי רשימות אשר מנוהלות על ידי היחידה של שירותי האינטרנט: האחת מכילה אתרים "בלתי-מוסריים" (בעיקר פורנוגרפיים) והשנייה מבוססת על מסקנותיה של ועדה מטעם משרד הפנים הסעודי (הרשימה כוללת אתרים אשר מבקרים את הממשלה הסעודית).
הממשלה הסעודית מאפשרת לאזרחי המדינה לדווח, באמצעות מילוי טופס אלקטרוני, על אתרים "בלתי-מוסריים" אשר הממשלה צריכה לחסום.
השלטונות מעידים בגלוי על פעולות הצנזורה שלהם, וטוענים כי חסמו כ-400,000 אתרים, נכון ל-2014. לפרקים נחסמים הרשתות החברתיות כמו יוטיוב ו-Viber.
בתי המשפט בסעודיה גזרו תקופות מאסר ארוכות ביותר (10–15 שנה) על פעילי זכויות האדם בגין פעילותם המקוונת.
– חדירת האינטרנט לסוריה עד מלחמת האזרחים הייתה איטית אך גדלה בהתמדה.
ב-2011, פחות מ-20% מהאזרחים היו מחוברים לאינטרנט.
תשתית התקשורת הסורית היא אחת מהפחות מפותחות במזרח התיכון ועל כן העלות החיבור היא גבוהה יחסית להכנסה הממוצעת במדינה.
לפני מלחמת האזרחים הממשל הסורי חסם גישה לאתרי אינטרנט ורשתות חברתיות.
אולם החסימה לא הייתה מלאה ואנשים רבים הצליחו לעקוף אותה בעזרת טכנולוגיות מעקף ו-open proxies.
החל מתחילת 2011, החיבור לאינטרנט אינו קבוע ובאזורים בהם שולט השלטון הסורי, יש תקופות בהם האינטרנט מנותק.
באזורים בהם שולטת המדינה האיסלאמית, נדרשים עסקים לקבל אישור לחיבור לאינטרנט.
פעילי רשת, עיתונאים ובלוגרים נעצרו וחלקם נרצחו על ידי השלטונות הסורים או אנשי המדינה האיסלאמית.
הצבא האלקטרוני הסורי הוא קבוצה של האקרים התומכים בנשיא סוריה בשאר אל אסד, שהחלה לפעול ברשת ב-2011. אמצעות דואר זבל, מחיקת אתרים, תוכנות זדוניות, וניתוק החיבור מהרשת לכל מי שמוגדר כמתנגדי המשטר שכוללים ארגוני אופוזיציה פוליטיים, ארגוני חדשות מערביים, ארגוני זכויות אדם ואתרים נייטרליים לכאורה לסכסוך הסורי.
פעילי הצבא האלקטרוני הסורי גם פעילים ברשתות החברתיות ומביעים תמיכה בבשאר אל אסד ועוקבים אחרי פעילות מתנגדי המשטר.
– תוניסיה חוסמת גישה לאלפי אתרי אינטרנט (בעלי תוכן פורנוגרפי, אתרי דואר אלקטרוני, אתרים המציעים שירותי תרגום מכונה מקוונים או שירותי תרגום), וכמו כן חוסמת גם רשתות עמית לעמית ושרתי FTP.
– בדומה לקוריאה הצפונית, האינטרנט זמין רק בפני מיעוט קטן מכלל האוכלוסייה והתוכן אשר זמין לאוכלוסייה מצונזר על ידי הממשלה באופן מאסיבי.
– אוזבקיסטן חוסמת בעיקר גישה לאתרי אינטרנט של תנועות איסלמיות לא-חוקיות, בלוגים, ארגונים שאינם ממשלתיים, אתרים אשר מבקרים את הממשלה הנוכחית ואתרים אשר מתייחסים לזכויות האדם.
בחלק מחדרי האינטרנט-קפה בבירה קיים שילוט אשר מזהיר את הגולשים כי אסור להיכנס לאתרים פורנוגרפיים או אתרים המכילים תוכן פוליטי לא-חוקי וכי העובר על החוק צפוי להיקנס.
– ספקי האינטרנט העיקריים בווייטנאם חוסמים בעיקר גישה לאתרים אשר מבקרים את פעילות הממשלה הווייטנאמית, אתרי מפלגות פוליטיות אשר נמצאים מחוץ לתחומי המדינה ואתרי ארגונים בינלאומיים לזכויות אדם.
אגף של המשטרה עוקב ברציפות אחר הפעילות של הגולשים באינטרנט-קפה ועוצר גולשים אשר נכנסים לאתרים לא-חוקיים.
: האינטרנט משמש כפלטפורמה העיקרית של מתנגדי המשטר המונרכי במדינה.
השלטונות מנסים כל העת לשפר את יכולת המעקב שלהם באינטרנט ולהגביר את הצנזורה על מנת למנוע ביקורת פומבית ולהגן על הדימוי הבינלאומי של בחריין.
אפליקציית טלגרם נחסמה בפברואר 2016 בעקבות שימוש בה לציון חמש שנים ליום הזעם בבחריין ובאותה שנה חמישה אזרחים נשפטו לשנה עד חמש שנות מאסר בעקבות ציוצים ביקורתיים על סעודיה בטוויטר.
: בעקבות הדלפת המסמכים המסווגים של סוכנות לביטחון לאומי על ידי אדוארד סנודן ב־2013 הגבירו NSA וגופים אחרים את המעקב שלהם אחרי פעילים ברשת.
ארצות הברית נכנסה לרשימה בפעם הראשונה בשנה 2014. אולם, נכון ל-2014 ההתייחסות היא רק למעקב לחשודים בפעילות טרור ופלילית.
: הודו מפעילה מערכת ניתור מרכזית המאפשרת לממשלה גישה ישירה, בלתי מוגבלת, בזמן אמת, למגוון רחב של תקשורת אלקטרונית ללא הסתמכות על ספקי אינטרנט.
רשתות מקומיות נסגרות בהוראת השלטון המקומי ובית המשפט העליון אשרר חוקים המאפשרים ענישה להכפשה ברשת ומחוצה לה.
: מאז שנת 2000 ניצלו השלטונות את "סוגיית הביטחון" להגברת הצנזורה והמעקב באינטרנט, שנותר אחת הפלטפורמות העיקריות עבור מידע עצמאי.
המעקב נעשה באמצעות מערכת SROM.
בישראל, באופן כללי, אין הגבלה על הגישה לאינטרנט.
אולם, קיים סינון תכנים והגבלות על ספקיות שרותי אינטרנט על בסיס של שיקולים ביטחוניים.
החל משנת 2006 הונחו על שולחן הכנסת מספר הצעות חוק להגבלת תכנים פוגעניים (תוכני אלימות, הימורים ופורנוגרפיה).
בעבר, משטרת ישראל פעלה באמצעות צווים והורתה לספקיות האינטרנט למנוע את הגישה של לקוחות שלהן לאתרי הימורים.
בישראל, תיקון משנת 2011 לחוק התקשורת מחייב את ספקי האינטרנט, לרבות בתקשורת סלולרית, להציע לכל לקוחותיהם סינון יעיל של אתרים פוגעניים, כהגדרתם בחוק התקשורת, ללא תוספת תשלום מעבר לדמי המנוי הרגילים.
ישנם ספקי אינטרנט המציעים שירותי סינון מתקדמים יותר, בתוספת תשלום.
רבים משירותים אלו פונים בעיקר אל הגולש הדתי והחרדי ומכאן אף מקור הכינוי "אינטרנט כשר", שנגזר מתוך דיני הכשרות בהלכה היהודית.
סינוסיטיס (בעברית: דלקת הגַּת) היא דלקת של הגתות (הסינוסים).
הגתות הן חללים בעצמות הגולגולת, תפקידם קשור ככל הנראה בתהודה ובהפחתת משקל של הגולגולת.
דלקת גת היא דלקת של ציפוי אותם החללים, משמע, דלקת של הרירית שבתוך הגתות.
קיימות ארבע גתות בדפנות הגולגולת:
גת הלסת (Maxillary sinus) וגת הַכְּבָרָה (Ethmoid sinus) – קיימות מלידה; גת הלסת מאווררת רק החל מגיל 4.
גת הַיָּתֵד (Sphenoid sinus) וגת המצח (Frontal sinus) - מתפתחות בגילאים 7-2.
הגתות הן כיסי אוויר המצופים באפיתל נשימתי, העשוי תאי אפיתל עם שׂעריות (Cilia) ותאי גביע (goblet cells) המייצרים ריר.
תפקיד הריר להגן על ריריות האף והסינוסים.
הריר המופרש בסינוסים מתנקז דרך הפתחים אל חללי האף ומשם מפונה אל לוע האף ונבלע מבלי שנרגיש.
הגתות נפתחות לחלל האף ומתנקזות לכיוון הלוע האחורי (nasopharynx) ומשם ללוע התחתון.
דלקת גת מתפתחת במצבים שבהם קיים ייצור מוגבר של ריר (למשל, זיהום נגיפי, המהווה את הסיבה השכיחה לדלקת), חסימת הפתחים ועיכוב בפעילות השׂעריות.
גת הלסת (הסינוס המקסילרי) היא הפגיעה יותר לדלקת.
למעשה בכל נזלת האזור מתמלא בהפרשה, כאשר לרוב יש ניקוז טבעי דרך פתחי הגתות.
כאשר אין ניקוז, על רקע הנפיחות והחסימה המקומית, הרירית נעשית בצקתית ונפוחה, מפרישה ביתר ועלולה להתפתח דלקת.
דלקת גת יכולה להיות חריפה או כרונית, כאשר דלקת חריפה יכולה להיות חד פעמית.
סינוסיטיס כרונית מוגדרת כדלקת ממושכת הנמשכת מעל שלושה חודשים.
הגורם הנפוץ ביותר לדלקת גת חריפה, הוא זיהום ויראלי, כגון הצטננות חורף רגילה.
אלרגיות יכולות לגרום נפיחות מקומית ולהפריע למנגנוני ההגנה הנורמליים, כך שתיתכן נטייה לדלקת גת חוזרת.
גורמים נוספים ונדירים יותר לדלקת גת יכולים להיות דלקת בשורש שן בלסת העליונה הנכנסת לגת הלסת, מחלת הסיסטיק פיברוזיס, פטרת, או גידולים.
סינוסיטיס כרוני הוא מצב רפואי שנמשך מספר חודשים ברצף עם חזרות במשך מספר שנים והוא די שונה מהמצב המוכר של סינוסיטיס חד פעמי, הן בסימפטומים, הן בבעיות נוספות המתלוות והן בגישה הטיפולית.
תסמינים של דלקת גת כוללים בדרך כלל כאב ראש מקומי באזורי הגתות (לרוב באזור המצח או הלסת העליונה, בהתאמה למיקום גתות המצח והלסת).
החולים מתלוננים על נזלת והצטברות של ליחה מוגלתית.
תיתכן תחושה של "ראש כבד" ולחץ בראש, ולעיתים גם חום.
בדלקת גת כרונית יש במקרים רבים רקע אלרגי.
לרוב, אין חום כשבנוסף האף עשוי להיות גדוש ועם פוליפים שעשויים לגרום לקושי בנשימת אף.
האיבחון הראשוני לסינוסיטיס מתבצע אצל רופאי אף אוזן וגרון.
ניתן להסתייע בצילום, אולם לרוב רופאים יכולים לאבחן גם בלעדיו.
במקרים של דלקת גת כרונית חוזרת יש לשקול ביצוע טומוגרפיה ממוחשבת (CT), בעיקר כאשר ישנו כאב בקרבת המוח וארובות העיניים.
גורם הזמן חשוב להצלחת הטיפול, בשל החשש כי אי טיפול או עיכובו יוביל לסיבוכים.
סיבוכים אפשריים של דלקת גת הם צלוליטיס פרה-אורביטלית (באזור גלגל העין) – למשל כתוצאה מסיבוך בגת הכברה, הקרוב לארובת העין; או חדירה של הזיהום לחלל המוח.
במקרים שבהם דלקת הגת כרונית, אחד הסיבוכים העיקריים הוא דלקת סימפונות כרונית.
הטיפול הוא בהתאם לאיבחון ולסיבת המחלה.
בדלקת קלה ויראלית וללא סיבוכים, די בטיפול תומך על ידי נוגדי גודש וכאב, לעיתים טיפות אף לכמה ימים, שתייה רבה ומנוחה.
לעומת זאת, בזיהום חיידקי יש להוסיף סוגים שונים של אנטיביוטיקה.
אם הרקע לכאבים הוא מחלת שיניים, אז נדרש טיפול לכך.
אם הרקע אלרגי יש להוסיף טיפול אנטי אלרגי על מנת למנוע חזרה של דלקת הגת.
במקרים מסוימים יש להשתמש באופן חד פעמי בטיפול תרופתי בקורטיזון (סטרואידים) להפחתת הגודש, ולעיתים כאשר המחלה כוללת פוליפים רבים, יש צורך בחסימה ושינוי אנטומי, אם מדובר בגידול אז יש לנתח את הגתות.
סינוס (מלטינית: sinus, תעלה או חלל) או בעברית גַּת הוא מונח המתאר חללים במבנים אנטומיים או הרחבות במבנים.
נהוג להתייחס למונח כמתאר את אחת מגיתות האף, אך גיתות הן גם חללים בעצמות אחרות או באיברים אחרים, הרחבות בכלי דם (למשל התרחבות בעורק הראש המכונה "גת עורק הראש", sinus caroticus) או מעבר לדם שאינו בנוי ככלי דם רגיל (גיתות הקרום הקשה).
בשימוש נדיר יותר, גת מתארת נצור (פיסטולה).
בעצם העול לא נמצא סינוס.
לעומת זאת בעצמות המצח, היתד והלסת העליונה יש סינוסים.
סינוזאורופטריקס (שם מדעי: Sinosauropteryx) הוא סוג דינוזאור שחי באזור סין של ימינו, בתקופת הקרטיקון.
דינוזאור זה התגלה בשנת 1996.
המאובן של סינוזאורופטריקס מראה סימני פלומת נוצות על עורפו, גבו וצווארו.
סינוזאורופטריקס היה הדינוזאור המנוצה הראשון שהתגלה מאז גילוי הארכאופטריקס במאה ה-19.
בשנת 2010 היה סינוזאורופטריקס לדינוזאור הראשון שבו פוענחו צבעי הנוצות, זאת באמצעות בחינה מדוקדקת במיקרוסקופ אלקטרונים של נוצותיו וגילוי שרידי מלנוזומים - אברוני תא המכילים מלנין, הצבען המעניק את הצבע לנוצות של עופות בני-ימינו.
נמצא שנוצות סינוזאורופטריקס היו בעיקר בצבע חום-אדמדם.
ייתכן שהוא גם היה מנומר או מפוספס בצבעי צהוב, אפור ושחור.
דינוזאור זה הופיע במשחקים Jurassic World: Alive ופארק היורה 3: בניית פארק.
סינטאיהו סלליך (נולד ב-20 ביוני 1991) הוא כדורגלן ישראלי המשחק בעמדת הקשר ההתקפי והקיצוני.
סלליך נולד בכפר קווארה שבאתיופיה, בגיל שנתיים עבר עם משפחתו לעיר גונדר, וכשהיה בן תשע עלו לישראל עמו.
בתחילה התגוררה המשפחה במבשרת ציון, ולאחר שנתיים עברה לשכונת רמת אליהו בראשון לציון, בה גם גדל סלליך והתחנך.
בצעירותו שיחק במחלקת הנוער של הפועל ראשון לציון, ובקיץ 2009 עבר למחלקת הנוער של מכבי חיפה.
את הופעת הבכורה שלו במדי הקבוצה הבוגרת של מכבי חיפה ערך ב-15 במאי 2010 מול בני יהודה תל אביב באצטדיון בלומפילד, אשר זכור כמשחק בו הפסידה חיפה את האליפות להפועל תל אביב בדקה ה-92. בעונה שלאחר מכן שיחק בעשרה משחקים וזכה עם מכבי חיפה באליפות.
בקיץ 2011 הושאל להפועל עכו והפך לשחקן מפתח במועדון עם שבעה שערי ליגה ב-37 משחקים.
בקיץ 2012 הושאל לעירוני קריית שמונה, כבש חמישה שערי ליגה, והעפיל עמה לגמר גביע המדינה.
סלליך פתח בהרכב בהפסד להפועל רמת גן בדו-קרב בעיטות עונשין במשחק הגמר.
ב-3 בספטמבר 2013 הושאל לעונה אחת בבית"ר ירושלים וכבש שני שערים ב-19 הופעות בליגה.
עם סיום תקופת ההשאלה שוחרר ממכבי חיפה, חתם לשלוש עונות במריבור, אלופת סלובניה, והפך לישראלי הראשון בליגת העל הסלובנית.
בעונתו הראשונה בקבוצה כבש חמישה שערי ליגה והוסיף תשעה בישולים, וזכה עמה באליפות הליגה הסלובנית.
בעונתו השנייה בקבוצה כבש שבעה שערי ליגה וזכה עם הקבוצה בגביע הסלובני.
בעונתו השלישית זכה באליפות סלובנית נוספת.
ב-27 באוגוסט 2017 חזר למכבי חיפה וחתם על חוזה לשנתיים.
כבר באותו היום פתח בהרכב הקבוצה בניצחון 1–3 על הפועל באר שבע, וכבש את שער הבכורה שלו במועדון.
סלליך הציג יכולת טובה, עם שבעה שערים ותשעה בישולים בעונת 2017/18.
ב-17 בפברואר 2019, במהלך משחק נגד הפועל חדרה, קרע את הרצועה הצולבת בברכו וסיים את העונה.
הוא נעדר לתקופה של 7–8 חודשים, והחמיץ את פתיחת עונת 2019/2020. בסוף דצמבר 2019 החלים מפציעתו וחזר לסגל של מכבי חיפה, וב-1 ביולי 2020 כבש צמד ראשון בקבוצה בניצחון 1–4 בדרבי מול הפועל חיפה.
ב-4 באוגוסט 2020 חתם לעונה אחת בהפועל באר שבע.
את שער הבכורה במסגרת הליגה במדי הקבוצה, כבש סלליך במחזור הפתיחה של עונת 2020/2021 בניצחון הקבוצה 3–2 על מכבי נתניה.
ב-22 ביולי 2021 חתם בגנצ'לרבירלי מליגת המשנה הטורקית.
ב-4 ביולי 2022 שב לישראל וחתם לשנתיים בהפועל תל אביב.
ב-13 בינואר 2023 חתם בנאה סלמיס פמגוסטה מליגת העל הקפריסאית.
ב-15 בנובמבר 2023 חזר לישראל וחתם בסקציה נס ציונה מהליגה הלאומית.
ב-16 ביולי 2024 חתם בהפועל כפר סבא.
שיחק בנבחרת הנוער של ישראל עד גיל 19 ובנבחרת הצעירה של , עמה אף השתתף באליפות אירופה (היורו) 2013 לנבחרת צעירות שנערכה בישראל.
אליפות ליגת העל בכדורגל (1):
תאגיד הדלק והכימיקלים של סין או סינופק היא תאגיד נפט וגז ממשלתי סיני הממוקם בבייג'ינג.
סינופק נסחרת בבורסות של הונג-קונג (SEHK: 0386), שנגחאי (SSE: 600028), ניו-יורק (NYSE: SNP) ולונדון (LSE: SNP).
היא החברה החמישית בעולם בגודלה לפי הכנסות.
סינופק היא החברה-הבת העיקרית של קבוצת סינופק שהיא החברה הגדולה באסיה בתחום הנפט והגז.
החברה מספקת 80% מצרכי הדלק של סין.
באמצע 2014 הוערך שווי החברה בכ-114 מיליארד דולר.
Sinopec Limited הוקמה כגוף מנייתי כולל תחת קבוצת סינופק בפברואר 2000. החברה נרשמה במקביל בבורסות של הונג-קונג, ניו-יורק, ולונדון כבר באוקטובר באותה שנה.
וכחצי שנה לאחר מכן, ביוני 2001, נרשמה גם בבורסת שנגחאי.
סינופק היא המזקקת נפט הגדולה באסיה בנפח זיקוק.
היא מייצרת כרבע מכמות הנפט הגולמי לעומת פטרוצ'יינה אך מזקקת כ-60% יותר ממנה.
בסוף 2006 רכשה סינופק את נכסי "Shengli Petroleum" אשר הכילו שדה נפט גדול מפותח ומקומי כדי לייצב את כמות הנפט הגולמי הנכנס.
במרץ 2013 קנתה החברה בסך 1.5 מיליארד דולר שדות נפט מחוץ לסין מחברת האם "קבוצת סינופק".
באוגוסט 2013 קנתה 33% מהחברה של "Apache Corporation" במצרים תמורת 3.1 מיליארד דולר.
סינון שיתופי מתאר תהליך של סינון מידע באמצעות שיתוף פעולה בין משתמשי מחשב שונים או בין סוכנים אוטומטים שונים.
מטרתו של הסינון השיתופי היא להקל על משתמשים למצוא מוצרים או ידע על ידי מציאת הדמיון ביניהם לבין היסטוריית הגלישה והצריכה של משתמשים אחרים בעלי אפיון דומה.
הנחת היסוד של גישת הסינון השיתופי היא שאם לפלוני יש העדפות הדומות לאלה של אלמוני בנושא מסוים או מוצר, אזי קיים סיכוי שהעדפותיהם יהיו דומות גם בנושאים אחרים ובמוצרים אחרים.
הצורך בתהליך מסוג זה עלה עם הגידול בכמות הנתונים הנמצאים ברשת הנקראים נתוני עתק או big data.
ברשת קיים מאגר נתונים מבוזר שאינו מאורגן לפי שיטה כלשהי, ומגיע ממקורות רבים, בכמויות גדולות, בפורמטים מגוונים ובאיכויות שונות.
בנוסף, ניתן להצביע על עלייה משמעותית בשימוש באתרי מסחר מקוונים ובאתרי מידע.
תהליך סינון שיתופי מאפשר באמצעות אלגוריתם לתת את המענה המתאים ביותר עבור המשתמש בבואו למצוא מידע רלוונטי עבורו.
השימוש באלגוריתם זה נפוץ במיוחד במערכות המלצה באתרים באינטרנט.
השימוש הנרחב באינטרנט בשילוב היקף המידע שעובר ונאגר באינטרנט ובבסיסי נתוני ענק מקשה על המשתמש לאתר את המידע האפקטיבי ביותר עבורו.
המצב מחייב טכניקה שתסייע במציאת המידע.
סינון שיתופי היא אחת מהטכניקות שפותחה לסייע במציאת מידע רלוונטי עבור אותו משתמש.
את טכניקת הסינון השיתופי ניתן למצוא בשימוש באתרים כמו גוגל, אמזון, eBay, Slashdot ו-LinkedIn .
אתרים אלו מכילים כמויות גדולות מאוד של נתונים ומשתמשים והמשותף להם הוא הרצון לתת את ההמלצה הטובה ביותר עבור המשתמש.
הנחת היסוד בבסיס טכניקת הסינון השיתופי היא שאנשים לרוב מחפשים מידע מאחרים שדומים להם הן מבחינת הצריכה והן מבחינת האפיון האישיותי.
על מנת שהטכניקה תעבוד יש צורך לבנות אלגוריתם שמקבל את הנתונים הן על המשתמשים והן על מאפייני הצריכה שלהם כדוגמת מוצרים או השירותים שרכשו (או הביעו עניין לרכוש).
ישנם מספר עקרונות שצריכים להתקיים בו זמנית כדי לתמוך במודל האלגוריתמי:
חוויית משתמש – ממשק שבו אפשר להביע את העניין והרצונות של הגולש באופן אינטואיטיבי ופשוט
מודלים סטטיסטיים ומתמטיים שיוכלו לחבר בין אנשים בעלי עניין דומה
האתגר העומד בפני מודל הסינון שיתופי הוא ביכולת לתת את המשקל הנכון להעדפות של כל אחד מן המשתמשים.
מטרת הסינון השיתופי היא לדעת מה להמליץ לפלוני על מוצר או ידע.
האלגוריתם להמלצה משתנה בהתאם לסוג האלגוריתם שבו המערכת משתמשת, אך המטרה נשארת זהה.
ניתן להציג את צורת ההמלצה של המערכת בדוגמה הבאה:
קיימת מערכת המלצה של סרטים באינטרנט על פי סוגות.
מערכת זו ממליצה למשתמש מסוים על סרטים חדשים על ידי ניתוח העדפותיו בסרטים כפי שבאו לידי ביטוי בפעילותיו הקודמות באתר.
מערכת ההמלצה מאתרת משתמשים דומים (משתמשים בעלי העדפות דומות), בודקת אלו סרטים נוספים העדיפו המשתמשים הדומים ועל בסיסה ממליצה על רשימה של סרטים.
שאלה: האם כדאי להמליץ לקרן על סרטי מלודרמה?
האם כדאי להמליץ לאורית על סרטי אסונות?
הסינון השיתופי יענה על השאלה על פי המידע:
אסונותמתחקומדיהרומנטייםמלודרמהאימהזיואוהב/תאוהב/תאוהב/תאינו/ה אוהב/תאינו/ה אוהב/תאורית??????אינו/ה אוהב/תאוהב/תאוהב/תאוהב/תאינו/ה אוהב/תדוראוהב/תאוהב/תאינו/ה אוהב/תאוהב/תאוהב/תקרןאינו/ה אוהב/תאוהב/תאוהב/תאוהב/ת?????אוהב/ת
האלגוריתם מחשב העדפות וטעמים דומים ויזהה שמי שאוהב גם קומדיה, גם מתח וגם אימה אוהב סרטי מלודרמה.
האלגוריתם לוקח בחשבון גם את האפיון המגדרי, ומשום שאורית אוהבת סרטי מלודרמה וקרן ואורית הן נשים הוא ימליץ לקרן על סרטי מלודרמה.
לגבי ההמלצה לאורית – כאן זה תלוי.
מצד אחד אורית וקרן שתיהן נשים אך למערכת יש שתי סוגות ששתיהן מסכימות עליהן (קומדיה וסרטים רומנטיים) ושתי סוגות שעליהן הן לא מסכימות (מתח ואימה).
מבחינת טעמים – למערכת יש נתונים רק על העדפות סרטי אסונות שהוזנו על ידי זיו וקרן.
המכנה המשותף של זיו ואורית הוא בסרטי קומדיה ששניהם אוהבים לצפות.
לאור זאת, האם המערכת תמליץ לאורית על סרטי אסונות?
התשובה לאורית תשתנה לפי האלגוריתם שהמערכת בנויה עליו.
קיימים שלושה סוגים של סינון שיתופי.
שיטה זו מוכרת גם בשם אלגוריתם השכן הקרוב.
בסיס השיטה בא לחזות אילו מוצרים עתידיים משתמש מסוים ירצה לקנות על פי אפיון של משתמשים הדומים לו.
האלגוריתם עובד על סמך שני מודלים סטטיסטיים:
מתאם: האלגוריתם בודק את העדפותיהם של כל שני משתמשים בעלי מתאם גבוה.
דמיון וקטורי: האלגוריתם מתייחס לכל משתמש כווקטור.
כל משתמש מקבל ייצוג כווקטור.
הווקטור לוקח את המילים שהוקלדו, והבחירות שנעשו ומשקלל אותם לתוך אותו וקטור.
על בסיס דמיון בין שני וקטורים (שני משתמשים) המערכת חוזה מה יהיו העדפות המשתמשים בעלי אפיון דומה.
שיטה זו פופולרית ומיושמת רבות באתרי אינטרנט.
בשיטה זו אוספים בתחילה את הדירוג של כל משתמש.
הדירוג כולל את היסטורית הרכישות שלו ואתרים בהם ביקר.
את המידע הנ"ל המערכת מגדירה כ"הצבעה" ועל ידי למידת מכונה מחשבת את ההמלצה שכדאי להציע לאותו משתמש.
האלגוריתם עובד על סמך שלושה מודלים סטטיסטיים:
הרשת הבייסיאנית (Bayesian Network Model): מודל סטטיסטי המייצג סט של משתנים אקראיים ואת העצמאות המותנה ביניהם.
הרשת לוקחת כל אחד מן המוצרים / תכנים ובונה עבורו "עץ החלטות" שנראה כך:
מודל האשכול (Cluster Models): הרעיון בבסיס מודל זה הוא לאסוף משתמשים שיש להם אפיון דומה או מכנה משותף סביב נושא מסוים ולהכניס אותם לאותה קטגוריה או מעמד.
המודל לוקח בחשבון גם משתנים סמויים או משתנים חבויים וזה החידוש שלו.
ברגע שמשתמש נכנס לקטגוריה מסוימת או למעמד מסוים המודל יודע להציע לאותו משתמש את ההמלצות בהתאם למשתנים של אותו מעמד.
מודל זה ידוע כמודל תערובת המולטינום.
מערכת מבוססת כללים (Rule Based system): מודל זה לוקח משתנים עם קשר אסוציאטיבי ומחשב זאת עד המלצת קניה.
קשר בין שני מוצרים או יותר מחושב הן על סמך אסוציאציה בין המוצרים והן על סמך הקשר השימוש.
הסינון השיתופי ההיברידי משלב בין אספקטים מהאלגוריתם מבוסס זיכרון ובין אספקטים מהאלגוריתם מבוסס מודל כדי לאחד את היתרונות ולצמצם את החסרונות שיש בכל אלגוריתם.
השילוב שמביא לאופטימיזציה מקסימלית בסינון השיתופי הוא:
סינון שיתופי מבוסס תוכן – מתייחס בעיקר לסינון שיתופי מבוסס מודל.
אלגוריתם הלוקח בחשבון נתונים דמוגרפיים – מה המשתנים של המשתמש מגדר, גיל, השכלה, לאום וכדומה.
אלגוריתם השכן הקרוב – סינון שיתופי מבוסס זיכרון.
המודל ההיברידי לוקח את כל המודלים הללו בחשבון עם תוספת של משתנה נוסף הזמן.
ההנחה היא שעם הזמן משתמשים משנים את העדפותיהם והמודל ההיברידי לוקח בחשבון את יחידת הזמן בה נרכש המוצר או העניין.
להלן טבלה מסכמת את היתרונות והחסרונות של כל אחד מהסוגים:
נתונים חדשים יכולים להתווסף בקלת
לוקח בחשבון את תוכן הפריטים המומלצים
קל לדירוג עם פריטים בעלי דירוג משותףתלוי בדירוג משתמשים
הביצועים יורדים ככל ששונות הנתונים גדולה
לא יודע להמליץ למשתמשים חדשים על מוצרים
קיימת מוגבלות ביכולת לדרג את ההמלצות בהינתן מסד נתונים גדולמבוסס מודלמצליח לטפל ביכולת לדרג מסד נתונים גדול
נותן היגיון אינטואיטיבי להמלצותיקר מאוד לבנות מודל כזה
היכולת לחזות בצורה טובה והיכולת לדרג מסד נתונים באות זו על חשבון זו
מאבד מידע חיוני בגלל שימוש בטכניקה המקטינה שונותהיברידימצליח לענות על החסרונות של שני המודלים האחרים
משפר את היכולת לחזות נכון
מתגבר על בעיות של ייחודיות משתמשים ודלילות תוכןמורכב מאוד ויקר מאוד בהטמעה ובצריכת משאבים
זקוק למידע חיצוני שאינו קיים תמיד
המודל מיושם בעיקר באתרי תוכן, אתרי חיפוש ואתרים מסחריים.
ההנחה היא כי גולשים "מצביעים ברגליים" – אם אתר מסוים לא מביא להם את המידע שנכון להם הם יעזבו את אותו אתר.
מחד, על ידי שימוש בשיטה הזו אנו כגולשים מקבלים את המידע הרלוונטי ביותר עבורנו ועבור הטעמים שלנו, שמאפשר לנו לקבל החלטות בצורה מיטבית ולכרות את הנתונים המדויקים עבורנו בעולם המידע האינסופי שקיים ברשת.
מאידך, קיימת אינפורמציה שלא תגיע אלינו כמשתמשים אם אלגוריתם הסינון השיתופי, ולא משנה איזה מהאלגוריתם, לא ימליץ לנו עליה.
האתגרים המוצעים מביאים לידי ביטוי הן את הקושי באלגוריתמים והן את האתגר ביישום השיטה ברמה המהותית:
פרטיות – כדי שהאלגוריתם יספק את המענה המיטבי הוא לוקח בחשבון את הנתונים של המשתמש והמידע אודות אותו משתמש שנמצא ברשת.
חלק ניכר מהמידע נשמר בענן (cloud computing).
רמת האבטחה הקיימת בתחום זה אינה מספיקה והפרטיות של הגולש נמצאת במידה מועטה יחסית.
היכולת לצור מדרג איכותי – ככל שיותר מידע מוזן לרשת ומספר המשתמשים עולה כך קשה יותר לדרג את התוכן או את המשתמש.
דלילות תוכן – משום שהאתר מביא לנו מידע של משתמשים הדומים לנו אנו לא מקבלים מידע רחב ומקיף וחלק מהמידע נסתר מהמשתמש.
דיוק – קושי בדיוק המידע מום שקיים שימוש במילים נרדפות, משתמשים עם טעם ייחודי, משתמשים שקשה לסווג אותם למשפחות וכדומה.
שימוש במשאבים – ככל ששיטת הסינון השיתופי מורכבת יותר כך היא יקרה להטמעה ויקרה לתכנות
ניתוח ההמלצות – המידע ברשת הוא פרי נתונים של משתמשים רבים.
סינון שיתופי במערכות המלצה אינו לוקח בחשבון את תוכן המלצה.
סינופה הוא אחד מירחיו של כוכב הלכת צדק.
סינופה התגלה בשנת 1914 על ידי סת' ברנס ניקולסון וקיבל את שמו סינופה על שם סינופה מהמיתולוגיה היוונית.
את שמו הנוכחי קיבל סינופה רק בשנת 1975, לפני כן היה נקרא בשם Jupiter IX.
בין השנים 1955–1975 נקרא הירח לפעמים בשם "האדס" על שמו של אל השאול היווני האדס.
סינופה נחשב בעבר לירח המרוחק ביותר מצדק עד לגילויו של מגאקליטה בשנת 2000.
כיום הירח המרוחק ביותר מצדק הוא S/2003 J 2.
קוטרו של סינופה הוא 38 קילומטרים ומהירותו בעת הקפתו את צדק היא 2.252 ק"מ לשנייה.
רדיוס מסלולו של סינופה סביב צדק הוא 23,540,000 ק"מ ומשך זמן הקפתו את צדק הוא 724.1 יממות.
סינופה בעל בהירות נראית של 18.1.
סינופה בעל אלבדו של 0.04 ואקסצנטריות של 0.2495.
סינופה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, הגמונה, קלירואי, מגאקליטה, אוטונואה, יורידמה וספונדה.
סינוויג'ו היא עיר בקוריאה הצפונית הפונה לעיר דאנדונג שבסין, מול הגבול הבינלאומי של נהר יאלו.
סינוויג'ו היא עיר הבירה של מחוז צפון פויאנג.
סינוויג'ו גובלת בנהר יאלו, ועל ידי המחוזות המקומיים Ryongchon ו-P'ihyŏn.
העיר בגובה מטר אחד מעל פני הים.
סינוויג'ו מחולקת ל-49 שכונות ו-9 כפרים.
בעיר התפתחה התיישבות משמעותית במהלך השלטון הקולוניאלי בקצהו של גשר מסילת רכבת החוצה את נהר יאלו, וממוקמת כ-12 ק"מ מערבית למחוז המקומי Ŭiju שבו הייתה העיר העתיקה Ŭiju וממנה נובע שם העיר סינוויג'ו (Sinŭiju שמשמעותה Ŭiju החדשה).
עם פתיחת הנמל, התפתח וגדל המסחר של תעשיית העצים שעושה שימוש בנהר יאלו על מנת להעביר בולי עץ.
בנוסף, התעשייה הכימית התפתחה לאחר שסכר הידראולי נבנה במעלה הנהר.
במהלך מלחמת קוריאה, קים איל סונג וממשלתו העבירו באופן זמני את עיר הבירה מפיונגיאנג לסינוויג'ו.
כמו כן, העיר ספגה נזקים כבדים עקב הפצצות אוויריות של חיל האוויר של ארצות הברית במהלך מלחמת קוריאה, אך מאז העיר נבנתה מחדש.
סינוויג'ו מהווה מרכז תעשייה קלה חשוב, בעיר מפעלים שונים כולל מפעל טקסטיל ומפעל נייר.
בנמל יש מספנה, אף על פי שהשימוש העיקרי במספנה הוא לפירוק ספינות לחלקי מתכת לשימוש ולא לבניית ספינות חדשות.
באזור יש מפעלי מחזור אשר ממחזרים מגוון רחב של חומרים, כולל מוצרים האסורים למחזור בסין.
מפעל הקוסמטיקה של סינוויג'ו ממוקם בדרום.
חלק ניכר מהמסחר הבינלאומי החוקי והלא חוקי של צפון קוריאה, עובר דרך דאנדונג וסינוויג'ו, על גבי גשר הידידות הסינו-קוריאני.
מאז 2002, המרכז המסחרי היה מרוכז בשוק Chaeha-dong.
על סמך תמונות לוויין שצולמו ב-30 באוקטובר 2012, השוק הושמד, ונעשית עבודה להקמת פארק חדש.
ניתן להגיע לסינוויג'ו מפיונגיאנג באמצעות טיסה, רכבת, או כבישים.
לנמל התעופה של סינוויג'ו מסלול יחיד באורך 991 מטרים.
אייר קוריאו מפעילה טיסות נוסעים ומטענים מפיונגיאנג.
תחנת הרכבת בסינוויג'ו היא התחנה הצפונית ביותר של רכבת קוריאה בקו פיונגיאנג.
המסילה גם מתחברת לעיר הסינית דאנדונג במחוז ליאונינג באמצעות גשר הידידות הסינו-קוריאני אשר באורך 944 מטרים, באמצעות מסילת מנצ'ורי מבוצע קישור לרכבת הטרנס-סיבירית.
ב-2014, תיירים זרים שהיו בטיול סירות שיצא מדאנדונג הורשו להתקרב כמה מטרים מקו החוף של העיר, כל עוד הם לא ירדו מהסירות.
המתקנים הנמצאים בעיר כוללים בתי ספר לכל הגילאים, אוניברסיטה לתעשייה קלה, אוניברסיטה לרפואה ואוניברסיטה לחינוך.
ישנם אתרי מפלי מים ומעיינות חמים.
בישראל ניתן סינון תכנים באינטרנט למשתמשים המבקשים זאת, כדי להימנע מחשיפה לתכנים שאינם הולמים את גישתם התרבותית, כגון תכנים מיניים.
מתקיימים חסימה וסינון של אתרים בעלי פעילות פלילית, ועולות הצעות לסינון תכנים כפוי מסיבות נוספות.
שיעור השימוש באינטרנט בישראל הוא מהגבוהים בעולם, ובשנת 2013 71% מהאזרחים היו מחוברים לרשת.
הממשלה בדרך כלל אינה מגבילה את הגישה לאינטרנט, אף על פי שקיימת חסימה של נתונים מסוימים.
בנוסף, מעקב אחר ספקי שירותי אינטרנט ותשתית מתבצע למטרות ביטחוניות.
החל משנת 2006 החלו חברי כנסת להציע הצעות חוק לסינון תכנים על בסיס הגנה על קטינים, הסרת תכנים פוגעניים (תוכני אלימות, הימורים ופורנוגרפיה).
בשנת 2011 שלחה המשטרה לספקי שירותי האינטרנט צווים שמורים להם למנוע את הגישה של לקוחותיהם לאתרי הימורים.
כשנתיים מאוחר יותר, בית המשפט קבע כי למשטרה אין סמכות להורות לספקי אינטרנט לחסום אתרים.
סינון תכנים על ידי ספקי אינטרנט
בישראל, חוק התקשורת (בזק ושידורים) מחייב את ספקיות האינטרנט וחברות הסלולר לספק ללקוחותיהם בחינם, תוכנות סינון.
בישראל פועלים מספר ספקי אינטרנט המעניקים שירותי גישה מסוננים, כמו אינטרנט רימון, נט-צח, נטפרי ועוד.
כמו כן קיימות תוכנות המתוקנות על המחשב אשר מציעות פתרונות סינון - כמו תוכנת נתיב.
כיוון שמניע עיקרי של צרכניהם הוא דתי, קרוי שירות זה "אינטרנט כשר".
ארגון זיר"ה פועל לסנן אתרים מהם ניתן להוריד או לצפות בצפייה ישירה בסרטים וסדרות תוך הפרת זכויות יוצרים, על ידי חסימת הגישה אליהם דרך ספקי האינטרנט.
הפעלת סינון על ערכים אנציקלופדיים של ויקיפדיה
כמה תוכנות סינון מסחריות מפעילות חסימה על ערכים ספציפיים מתוך ויקיפדיה.
כך למשל, תוכנת 'תום' להגנה על ילדים מפני תכנים פורנוגרפיים, חוסמת גם ערכים אחדים מוויקיפדיה העברית אם יש להם זיקה ישירה ליחסי מין וכדומה.
כמה תוכנות הגנה של אינטרנט כשר חוסמות ערכים הנוגעים לנצרות בוויקיפדיה בשפה האנגלית, אך אינן חוסמות את הערכים המקבילים המופיעים בוויקיפדיה העברית.
אינטרנט רימון חוסם פסקאות ספציפיות שמוזכרות בהן מילים "בעייתיות" (למשל, הפסקה הקודמת)
יוזמות חקיקה לסינון תכנים באינטרנט
בישראל בשנת 2006 העלה ח"כ אמנון כהן מסיעת ש"ס הצעת חוק, שזכתה לתמיכת ממשלת ישראל, לפיה כל גולשי האינטרנט יחויבו להודיע האם ברצונם שספק האינטרנט יפעיל סינון על אתרי האינטרנט, וללא הודעה זו לא יקבלו גישה לאינטרנט.
עוד קובעת הצעת החוק כי רק בגירים יוכלו למסור הודעה על אי-רצונם בסינון תכנים.
את דרכי ביצועו האופרטיבי של החוק, כולל מנגנוני הסינון, התכנים שיסוננו ודרכי זיהוי בגירים, מפקידה הצעת החוק בידי שר התקשורת, בתקנות שיקבע, ועל כן טרם ברורה מהותו של מנגנון הסינון המוצע בהצעת החוק.
האגודה לזכויות האזרח, ספקי האינטרנט, איגוד האינטרנט הישראלי, מועצת העיתונות וארגונים נוספים התנגדו להצעת החוק בנחרצות, בטענה שהחוק יפגע בצורה קשה בחופש הביטוי.
ב-27 בפברואר 2008 אושר החוק בקריאה ראשונה במליאת הכנסת ועבר לדיונים בוועדת הכלכלה של הכנסת.
דיונים אלה נפסקו עם סיום כהונתה של הכנסת ה-17, וביולי 2009 החליטה ועדת השרים לחקיקה שהממשלה תתנגד להטלת צנזורה על האינטרנט.
בכנסת ה-20 ישנן מספר הצעות חוק העוסקות בנושא חסימת האתרים או סינון התכנים:
הצעת חוק הסרת תוכן המהווה עבירה מרשת האינטרנט, התשע"ו-2016, מאפשרת לבית משפט לעניינים מינהליים לדרוש הסרת תוכן מאתר אינטרנט על פי צו, בתנאי שהשתכנע שהתוכן האמור מהווה עבירה פלילית, ושהמשך פרסום התוכן מסכן באופן ממשי את ביטחונו של אדם, של הציבור או של המדינה.
הצעת החוק, הונחה על שולחן הכנסת ב-28 בדצמבר 2016, ועברה בקריאה ראשונה ב-2 בינואר 2017.
תזכיר חוק זכות יוצרים (תיקון מס' ...), התשע"ו- 2016, שמאפשר לבתי משפט מחוזיים לתת צו מניעה, כנגד ספקי שירות האינטרנט או שירותי האחסון, לבעל זכויות יוצרים שזכויותיו מופרות באתר, בתנאי שבית המשפט השתכנע שעיקר התוכן באתר הוא תוכן מפר זכויות יוצרים.
תזכיר החוק גם מאפשר לבעל זכויות היוצרים להגיש בקשה לחשיפת זהות המשתמש המפר.
הצעת חוק הסרת פרסום הסתה שהתפרסם ברשת החברתית המקוונת, התשע"ו–2016, מטילה חובה על בעלי אתרים וספקי שירותי אינטרנט להסיר תכנים מסיתים שהתפרסמו באתריהם.
הצעת החוק הפרטית הונחה על שולחן הכנסת לדיון מקדים ב-27 ביוני 2016 על ידי רויטל סויד, דוד ביטן ואחרים.
חוק סמכויות לשם מניעת ביצוע עבירות באמצעות אתר אינטרנט, התשע"ז-2017 הוא פרי הצעת חוק ממשלתית.
החוק התקבל בכנסת ביום 17 ביולי 2017, ונכנס לתוקף ב-26 בספטמבר 2017.
בדברי ההסבר להצעות החקיקה ניתן למצוא טיעונים התומכים בהסדרת הנושא.
בין היתר עלו הטיעונים: על רקע גל הטרור של קיץ 2016, עלה הצורך להתמודד עם ביטויי הסתה ברשת, ובעיקר עם ביטויים שכוונו כלפי צעירים ברשת.
בהקשר זה עלה הצורך להגן על ביטחון הציבור; משום שלרוב לא ידועה זהות מפרסם הביטוי המסית, חשוב לבסס אחריות על מי שאפשר את פרסום התכנים הבעייתיים; באופן דומה, משתמשים רבים מעלים תכנים שמהווים הפרות זכויות יוצרים לרשת.
משום שיש להגן על זכויות היוצרים, עולה הצורך לתת בידי יוצרים אלו כלים להגן על קניינם; אך גם כאן, לעיתים זהות המפרים אינה ידועה.
משכך עולה גם הצורך לאפשר ליוצרים לבקש מספקי השירות לחשוף את זהות המפרים.
כנגד טיעונים התומכים בהצעות החוק ובחוק ניתן להעלות את הטיעונים הבאים: האפקט המצנן לחופש הביטוי, שכן האינטרנט הוא פלטפורמה שמבוססת על חופש דעות במידה רבה.
משתמשים שיידעו שייתכן שיהיו נתונים לסנקציות בגין התבטאויותיהם עלולים להימנע מביטוי דעותיהם, גם אם דעות אלו לגיטימיות.
כך, הצעות החוק ימנעו גם את פרסומם של ביטויים לגיטימיים; משתמשים שיידעו שדעותיהם לא נחשבות ללגיטימיות, יוכלו למצוא פלטפורמה עבורן ברשת האפלה.
בנוסף, דרישה זו לא מתיישבת עם המגמה הפסיקתית בנושא.
עד כה, בתי המשפט בישראל אימצו את שיטת ה"הודעה לפני הסרה", לפיה לא ניתן להטיל על בעלי אתרים או על ספקי שירות חובה לנטר את התוכן באתריהם.
הדרך היחידה לבסס כנגדם אחריות בשל התכנים שמשתמשים מפיצים באתריהם היא כאשר בעל האתר/ספק השירות מיודעים בנוגע לתוכן מפר זכויות יוצרים, ולא פועל להסרתו בתוך פרק זמן סביר.
בשנים 2010–2012 קודמו שתי הצעות חוק בארצות הברית - SOPA ו-PIPA, הדומות בתוכנן להצעות החוק בישראל.
שתי הצעות החוק קידמו הגנה על זכויות יוצרים והכנסותיהם, כאשר המתנגדים להצעות החוק טענו לפגיעה בחופש הביטוי, פגיעה בעסקים אינטרנטיים וכדומה.
שתי הצעות החוק נפלו ב-2012, אחרי שורה של מחאות ציבוריות ואינטרנטיות - הבולטות בהן הן החשכת ויקיפדיה האנגלית ליממה אחת, שאליה הצטרפה גם גוגל.
ישנן שתי הצעות חוק נוספות בכנסת ה-20 שחולקות מטרה משותפת של סינון תכנים בעייתיים על ידי הטלת חובה על ספק האינטרנט.
הצעת חוק התקשורת (בזק ושידורים) (תיקון – חובת סינון אתרים פוגעניים), התשע"ו-2016, והצעת חוק התקשורת (בזק ושידורים) (תיקון – סינון אתרי הימורים ותכנים המציגים דברי תועבה באינטרנט), התשע"ו–2016. האחרונה ספציפית יותר מבחינת התכנים שהיא מבקשת לסנן ("דברי תועבה ואתרי הימורים").
בכך מצטרפת ההצעה למגמה להסדרת האינטרנט שכוללת מספר מדינות לרבות סין, איראן, ערב הסעודית ורוסיה.
הצעת חוק התקשורת (בזק ושידורים) (תיקון – חובת סינון אתרים פוגעניים), התשע"ו-2016, עברה קריאה טרומית ב-2 בנובמבר 2016. זו הצעת חוק פרטית, שהוגשה על ידי ח"כ שולי מועלם-רפאלי, ח"כ ניסן סלומינסקי ואחרים.
הצעת חוק התקשורת (בזק ושידורים) (תיקון – סינון אתרי הימורים ותכנים המציגים דברי תועבה באינטרנט), התשע"ו-2016, הונחה על שולחן הכנסת לדיון מוקדם ב-4 בינואר 2016. הצעת חוק פרטית זו הוגשה על ידי ח"כ מיקי זוהר.
שתי הצעות החוק מבקשות לאפשר למשתמשים להגביל את הגישה לתכנים מסוימים.
שתיהן מדגישות את הצורך למנוע מילדים את הגישה לתכנים אלה, משום שבפועל קטינים רבים נחשפים אליהם, כאשר לאותם תכנים יכולות השפעות שליליות על התפתחותם.
עם זאת, הצעת חוק חובת סינון אתרים פוגעניים מציינת גם את פוטנציאל הפגיעה בכלל הציבור.
שתי הצעות החוק פועלות על ידי שינוי חוק התקשורת (בזק ושידורים) כך שיטיל חובה מראש על ספקי אינטרנט ליצור שירות סינון תוכן, כאשר לא ייגבה תשלום נוסף בגין אותו שירות.
שירות זה אמור לאפשר למשתמשים לסנן (ככל הנראה על ידי סינון אלגוריתמי) תכנים לפי בחירתם.
הצעת חוק סינון אתרים פוגעניים מטילה בנוסף חובה על ספקים לוודא שהמשתמש אינו קטין.
בהסבר להצעות החוק של הגבלת הגישה לתכנים מסוימים, ניתן למצוא טיעונים בעד הסדרת הנושא בחקיקה.
בין היתר ניתן למצוא נימוקים כגון: כיום, לרוב הקטינים יש גישה למחשבים.
כתוצאה, רבים מהם גם בעלי גישה לתכנים שעלולים לפגוע בהתפתחותם; במרחב הפיזי, גישת קטינים לתכנים פורנוגרפיים או להימורים מבוקרת ולמעשה אסורה.
הפיכת אותם שירותים לברירת המחדל תגדיל את מודעות המשתמשים אליהם.
כנגד הטיעונים התומכים בהסדרת הנושא עולים טיעונים שונים כגון: הטלת אחריות על ספקי האינטרנט לספק שירות ללא תגמול אינה צודקת ועלולה לפגוע בזכות הקניין שלהם, ובנוסף תפגע בזכותם לחופש העיסוק.
מכל מקום, העומס שיוטל על ספקים לברור ולבחור איזה תוכן מותר ואיזה אסור יהיה גדול; למרות ההגבלות, גישה לתכנים בעייתיים תתאפשר דרך אלטרנטיבות כדוגמת הרשת האפלה.
כך, קטינים שירצו לגשת לתכנים מסוננים יוכלו לעשות זאת באמצעות דפדפן Tor.
משכך, קיימת סכנה שיסונן גם תוכן לגיטימי.
למשל, סינון כל תוכן מיני עלול להוביל לכך שלקטינים לא תהיה גישה לחינוך מיני ברשת; הצעות החוק פטרנליסטיות במובן שהן מחייבות ספקים להציע למנוייהם לסנן תכנים.
סינון תכנים בהוראת משרד המשפטים
בשנת 2016 נחסם לצפייה בישראל, בעקבות התערבות משרד המשפטים, ציוץ של הבלוגר האמריקאי ריצ'רד סילברסטיין על חקירה פלילית שהוטל על פרטיה צו איסור פרסום, בשל מעורבות קטינה.
במקרים אחרים שבהם פרסם בלוגר זה פרטים שהוצא לגביהם בישראל צו איסור פרסום, הפרסום לא נחסם לצפייה בישראל, אם כי לעיתים הוא הוסר מתוצאות החיפוש בגוגל.
סינון תכנים מטעמי זכויות יוצרים
סינופוביה, רגשות אנטי-סינים או אנטי-סיניות היא נטייה לרגשות שליליים כלפי סין, העם הסיני והתרבות הסינית.
היחסים הלא יציבים הפנים סיניים בין המיעוטים השונים.
כולל חשש עמים ולאומים שונים מפני פוטנציאל עלייתה של סין בזירה הבינלאומית לאור הפוטנציאל הכלכלי, מסחרי והיסטורי.
גורמים נוספים התורמים לסינופוביה כוללים התנגדות פנימית של סינים גולים או פנימיים לממשלה הסינית ומדיניותה הכוללים: תלונות היסטוריות, חשש מתחרות כלכלית גלובלית והגמוניה שולטת סינית עתידית לא הוגנת וגזענית כלפי עמים, מדינות ולאומים פנימיים וחיצוניים שונים כאחד.
סינופוביה נובעת גם ממתחים אתניים ישנים יותר, כמו אלה הקשורים בכיבושי צ'ין שה-חואנג, בלאומיות היפנית, לאומיות תאילנדית, לאומיות קוריאנית, לאומיות סיבירית, לאומיות וייטנאמית ולאומיות הונג קונגית.
הכוללים האשמות כלפי סין לסיפוח שטחים ועמים סיניים שלא כחוק על ידי האחרונים, לרבות האימפריה הקולוניאלית הצרפתית והאימפריה הקולוניאלית האנגלית בתקופות השונות ובפרט בתקופות מלחמות העולם.
תוך פגיעה בשלטון הקיסר הסיני וריבונותו.
לרבות חילופי מידע סיני שהובילו לאימוצם של האירופאים מנהגים ושימוש במוצרים שמקורם מסין שכללו: תה, נייר, בדים (כותנה) נורות, רובה, תרופות ורעלים בשימוש מהחי וצמחי מרפא ועוד.
גורמים מתועדים לסינופוביה כוללים חשש מהצלחתה הכלכלית של סין לאור הרפורמה בכלכלת סין המתמקדת בתחום התעשייה, המדע והטכנולוגיה.
בתוך כך התנגדות לטיעונים סינים לזיקה טריטוריאלית לשטחים שונים באסיה ויחסים פנים סיניים לא יציבים בין המיעוטים השונים.
גורמים נוספים הם פערים תרבותיים במנהגים הסינים השונים הכוללים: אכילת כלבים, שלילת השימוש בסכין ומזלג, העדפת הממשל הסיני שירותי כריעה, התעבורה ושירותי אינטרנט מקומיים כושלים.
דבר שלעיתים גורר הפגנות מחאה כמו: ההפגנות נגד סין בווייטנאם (2014).
לרבות תנועות וקריאות פרטיות או פוליטיות לחרמות על סחורות סיניות תוך הפעלת צעדי ניטרול השפעה סינית .
בתקופת שונות ובפרט בתקופות מלחמת העולם הראשונה והשנייה חולקו פלאיירים שונים בהם תוארו האסיתים, בכוונה ליפנים ולסינים, בקריקטורות שונות כעכברים ומכרסמים - סכנה צהובה , לאור נטיית צבע עורם להפוך לצהוב בחשיפה לשמש.
גורמי תסיסה ורגשות אנטי-סיניים בארצות הברית היו נוכחות המאפיה וארגוני הפשיעה הסינים, לרבות חברי הטריאדה.
דוגמאות לפרעות אלימות פיזית לסינים בגולה: המהומות האנטי-סיניות בוונקובר , הטבח בטוראון , הטבח בבטאוויה , המהומות באינדונזיה , תקרית ה-13 במאי , הטבח הסיני של 1871 , מהומות סיאטל ב-1886 , הטבח בקניון הגיהנום .
סינוור הוא התחושה הוויזואלית הנוצרת כאשר קיימים בשדה הראייה עצמים בוהקים.
תחושה זו עשויה להתבטא בחוסר נוחות ואף באובדן יכולת חלקי או מלא להבחין בפרטים.
סינוור חוסר נוחות מתבטא בתחושת צורך להעתיק את המבט ממקור האור בנוסף לאובדן היכולת להבחין בפרטים.
סינוור אובדן יכולת מפריע להבחין בפרטים מבלי לגרום חוסר נוחות.
דוגמה למצב כזה היא פעולה של נהיגה ברכב לכיוון מערב בעת שקיעת השמש.
עצמת הסינוור מושפעת מההפרש בעצמת האור, מהזווית בין העצם המסנוור למוקד המבט, ומרמת ההסתגלות הנדרשת מהעין לתאורה.
סינוור יכול להגרם כתוצאה ממקור אור ישיר בתחום שדה הראייה (מלאכותי או טבעי) או כתוצאה מהחזר אור ממשטחים.
על פי רוב, הגורם העיקרי לסינוור הוא ההפרש בין עצמת האור המוקרנת מהעצם המסנוור לעומת הסביבה והעצם בו ממוקד המבט, אך ייתכן גם סינוור גם כאשר עצמת התאורה אחידה ובלבד שמדובר בעצמה גבוהה מאוד (למשל אזור מושלג המחזיר אור שמש מלא).
גורם אפשרי נוסף לסינוור הוא מעבר מאזור חשוך מאוד לאזור מואר מאוד (למשל יציאה מחניון חשוך ישירות לאור יום).
מקור הסינוור נמצא מחוץ לעין.
בעת התרחשות סינוור יכולים לקרות אחד או יותר מהתהליכים הבאים:
הקטנת האישון ועקב כך צמצום ניכר של כמות האור הנכנסת מכלל שדה הראיה, כך שהאור המגיע לעין מחלק מהעצמים המצויים בתחום שדה הראיה אינו מספיק להבחנה בהם.
פגיעה בחדות התמונה עקב פיזור האור בתוך גלגל העין.
הקטנת הניגודיות בין עצמים עקב בוהק של משטחים גדולים (למשל חוסר יכולת להבחין באותיות כתב עקב החזרת אור מגיליון הנייר עליו נמצא הכתב).
הפעלה של מספר רב מדי של חלבוני אופסין בתאים קולטי האור בעין עקב אור חזק מדי גורמת לאיבוד יכולת הראיה עד לחזרת החלבונים למצב קליטה.
כאמור, סינוור עשוי להיות כרוך באובדן יכולת חלקי או מלא להבחין בפרטים.
בסביבות ובתנאים מסוימים אובדן היכולת עלול לפגום בתפקוד התקין, עד כדי גרימת תאונות ופגיעות פיזיות.
בעת נהיגה או פעילות הדורשת ריכוז חזותי גבוה, חשיפה לאור חזק ומסנוור כגון אורות גבוהים מרכב ממול או השתקפות שמש ממשטח מבריק עלולה להאט את זמן התגובה, לטשטש פרטים חיוניים בשדה הראייה ואף לגרום לאובדן שליטה רגעי, ובכך להגדיל את הסיכון להתרחשות תאונת דרכים.
בתעשייה ובבניין סינוור עשוי להקשות על עובדים לבצע פעולות מדויקות עם ציוד כבד או כלים חדים, ולהוביל לתאונות עבודה.
אור חזק המשתקף ממשטחים מבריקים עלול לגרום לאובדן ריכוז או לזיהוי שגוי של סיכונים.
בפעילויות ספורט ואימון גופני, סינוור יכול להפריע לספורטאים לתפקוד תקין (כגון תפיסת כדור או קליעה לסל) או לזהות את מיקום הכדור או המתחרים, ובכך להעלות את הסיכון לפציעות.
חבישת משקפי שמש או אמצעי סינון אחרים כמו מסיכת ריתוך.
צביעת הלחי מתחת לעין בצבעים כהים.
תכנון נכון של תאורה מלאכותית.
בכבישים מהירים עם הפרדה בין נתיבים מותקנים לעיתים אמצעים למניעת סינוור.
בדומה לסינוור הפיזיולוגי, תופעה של סינוור מתרחשת גם במכשירים אופטיים כגון מצלמות, טלסקופים, כוונות וכדומה.
תופעת הסינוור של מכשירים אופטיים נגרמת בשל אותן הסיבות לסינוור הפזיולוגי, אך מתבטאת רק באובדן היעילות של המכשירים.
בצילום מתרחשת גם תופעה של "זוהר" המופיע בצילום כתוצאה מסינוור.
סינוצרטופס (שם מדעי: Sinoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון.
זהו המין היחיד במשפחתו שחי באסיה ולא באמריקה הצפונית, לאחר הפרדת הטוראנוצרטופס מהמשפחה.
המאובנים שלו התגלו בסין, במחוז שאנדונג.
אורכו המוערך של הסינוצרטופס הגיע ל-6 מטר, לגובה 2 מטר ולמשקל של 2 טון בממוצע.
הוא היה קרובם של הפכיריינוזאורוס, האכלוזאורוס והאייניוזאורוס וכמותם היה בעל עטרה גדולה מאחורי הגולגולת שאורכה הגיע ל-180 ס"מ והיא כללה כמה דוקרנים ארוכים שהשתפלו קדימה וסביבם דוקרנים קצרים שהקיפו את העטרה.
על ראשו הייתה קרן אחת איתה הוא הניס טורפים.
כמו רוב בני קבוצתו הוא ניזון רק מצמחים נמוכים.
מאובניו של הסינוצרטופס התגלו בחפירות בדרום-מערב שאנדונג, לצד כמה דינוזאורים גדולים שכללו את השאנטונגוזאורוס בעל מקור הברווז, הצרטופסיד Zhuchengceratops והזוצ'נגטירנוס.
כל אלה חיו בתקופת הקרטיקון התחתון, בסמוך להכחדת הדינוזאורים.
הסינוצרטופס מופיע בסרט עולם היורה: נפילת הממלכה, כיצור צמחוני הדומה מעט לטריצרטופס שנראה לצידו, אך בעל קרניים קטנות יותר והוא בעל חורים בולטים בעטרתו, דבר שלא היה ליצור האמיתי.
במקור היה אמור להיות פכירינוזאורוס במקומו.
הפרטים בורחים מהר הגעש הפעיל ולאחר מכן חלקם נתפסים אך משתחררים.
בעולם היורה: עולם חדש גם מופיעים סינוצרטופסים כשקלייר נרדפת בידי בעלי חוות נוסעת בפראות לתוך עדר שלהם ובמהלך המרדף אלה חובטים במספר מכוניות.
בסיום הסרט עדר סינוצרטופסים נעים בשקיעה לצד פילים.
הסינוצרטופס מופיע גם בסדרה עולם היורה: מחנה הקרטיקון, עולם היורה: תאוריית הכאוס ובמשחקי המחשב Jurassic World: Alive ו"Fossil Fighters".
סינוטירנוס (שם מדעי: Sinotyrannus; פירוש השם: "עריץ סיני") הוא סוג של דינוזאור טורף המשויך למשפחת הפרוצרטוזאוריים והיה מאבותיהם של הטירנוזאוריים הגדולים.
הוא חי בתחילת הקרטיקון לפני 120 מיליון שנה.
המאובנים של הדינוזאור התגלו בתצורת ג'יופוטאנג שבמחוז ליאונינג בסין.
למרות קרבתו לדינוזאורים כמו הדילונג הוא היה גדול בהרבה, באורך 9–10 מטר ונראה כמו טירנוזאורוס קטן.
הוא היה היצור הגדול ביותר שנמצא בחפירות.
המאובנים שלו נמצאו ב-2009 בצורה מקוטעת של אגן, עצמות חזה, טפרים וחלק מהלסת והשיניים.
ממראם נראה שהוא היה בעל זרועות חזקות יותר מהטירנוזאורוס, אך לסתות חלשות יותר.
ייתכן שהייתה לו ציצה מאחורי הראש וייתכן שכוסה בנוצות כמו מינים דומים.
סינודונטיס הקוקייה (שם מדעי: Synodontis multipunctatus) הוא מין דג טרופי ממשפחת המוקוקיידים, המצוי רק בימת טנגניקה, ימת ויקטוריה וימת מלאווי שסביב השבר הסורי-אפריקני באפריקה.
דג זה הוא טפיל תטולה בדומה לקוקייה, מה שהעניק לו את שמו.
זהו דג באורך ממוצע של 27.5 סנטימטרים והוא בעל בינים דמויי-שפם, כמו מרבית השפמנונאים.
הוא בעל סנפירים קצרים וצבעו חום-אדמדם עם בטן לבנה ועל גופו נקודות שחורות.
הדג מצוי סביב הסלעים של הקרקעית, לעיתים עד עומק 40 מטר.
הוא מצוי בקבוצות קטנות הפעילות בעיקר בלילה.
דג זה הוא טפיל של מיני אמנוניים הנפוצים מאוד בטנגניקה, בייחוד של המינים Pseudosimochromis babaulti ו-Ctenochromis horei.
כאשר זוג אמנונים מזדווג במים ומשריץ ביצים, השפמנון יגיח בהמוניו לאכול את הביצים ותוך כדי ישריץ את ביציו שלו.
נקבת האמנון ממהרת להכניס לפיה את הביצים ומכניסה גם את ביצי השפמנון.
שם הם מתפתחים בפה המגונן ולבסוף מגיחים יחד עם הדגיגים הצעירים.
הם גם אוכלים את הביצים שלא בקעו בתוך פה האמנונית ואף את הצעירים אשר יוצאים מפיה לאחר שיצאו.
בדרך זו השפמנונים מבטיחים שצעיריהם לא יהפכו למזון למיני דגים אחרים באזור, עד שהם מפותחים מספיק.
שפמנון זה מתאים גם להיות דג נוי באקווריום, יחד עם דגים לא-אגרסיביים בגודל דומה.
באזור שסביב טנגניקה הוא גם מהווה דג מאכל מקומי.
סינוניקס (שם מדעי: Sinonyx; מילולית: "טופר סין") הוא סוג של יונק מסדרת המזוניכידים, שחי באזור סין במהלך סוף הפלאוקן שבתחילת הקנוזואיקון לפני 56 מיליון שנים מהיום.
המאובנים שלו התגלו במחוז אנחווי.
סוג זה תואר ב-1995 וכלל מין יחיד - Sinonyx jiashanensis.
פרסתן זה היה אחד הראשונים שבבני סדרת המזוניכידים, ממנה התפתחו אולי מכפילי הפרסה והלווייתנאים.
עם זאת חלק מהחוקרים מעריכים שהוא השתייך לסדרת הקונדילרסים.
הוא הגיע לאורך של מטר וחצי ומשקל של 50 ק"ג, בערך כמו זאב אפור מודרני, אך במקום טפרים היו כפות רגליו מכוסות בפרסות.
הוא היה בעל גולגולת ארוכה עם 44 שיניים (באופן דומה למרבית היונקים) שכללו שורות של שיניים טוחנות נמוכות וחזקות לאורך הלסת.
בקדמת הלסת בלטו זוג ניבים ארוכים מכל צד של הלסת.
הלסתות היו בעלות שרירים חזקים מאוד שהיו יכולים לנשוך בעוצמה רבה.
בעבר נחשב הסינוניקס לקרוב לאנדרוסארכוס, אך בהמשך התברר שהאנדרוסארכוס שייך למכפילי פרסה הנחשבים לאבות הלווייתנים, לצד ההיפופוטמיים והאנטלודונטיים.
מבנה הגוף של הסינוניקס מזכיר מאוד את אבות הלווייתנים כמו האמבולוצטוס והפקיצטוס, בייחוד במבנה הלסתות ומבנה האוזן.
ייתכן שהוא היה מהמזוניכידים שהתפתחו למכפילי פרסה דומים לאנדרוסארכוס.
הוא ניזון מנבלות או שצד ממארב טרף איטי.
מבנה גופו לא הותאם למרדף אחרי טרף.
סינופלותריום (שם מדעי: Synoplotherium; מיוונית: "בהמה שנלחמת יחד") הוא סוג של יונק בן לסדרת המזוניכידים הנכחדת, אשר חי במשך האאוקן באמריקה הצפונית לפני 50 מיליון שנה.
המאובנים שלו התגלו בויומינג ונקראו בשנת 1872 בידי החוקר אדוארד דרינקר קופ, כשהחוקר עותניאל צ'ארלס מארש קרא לסוג בשם Dromocyon (מילולית: "כלב אצן").
ממצאים אלה מצויים כיום באוניברסיטת ייל שבקונטיקט והם כוללים פרט בעל שבר במרכז הלסת שכנראה התאושש מהפציעה עם עדויות לריפוי חלקי שלהם.
הסינופלותריום היה טורף דומה לזאב ובעל ראש גדול יחסית לגופו ולסתות חזקות שהכילו ניבים גדולות אך גם טוחנות גדולות יחסית.
הוא הגיע לאורך מטר וחצי ולמשקל ממוצע של 50 ק"ג.
הרגליים שלו היו ארוכות וחזקות עם ארבע אצבעות בולטות שדמו מעט לפרסות.
הוא היה בעל זנב גמיש ובעל עמוד השדרה שהתאים לריצה מהירה, הרבה יותר מקרוביו.
הוא התקיים בטבע לצד קרובו המסוניקס ואולי היה בתחרות עמו.